CELEX: 32008R0755
Language: fi
Date: 2008-07-31 00:00:00
Title: Komission asetus (EY) N:o 755/2008, annettu 31 päivänä heinäkuuta 2008 , ammattipätevyyden tunnustamisesta annetun Euroopan parlamentin ja neuvoston direktiivin 2005/36/EY liitteen II muuttamisesta (ETA:n kannalta merkityksellinen teksti)

1.8.2008   
            
            
               FI
            
            
               Euroopan unionin virallinen lehti
            
            
               L 205/10
            
         
      KOMISSION ASETUS (EY) N:o 755/2008,
   annettu 31 päivänä heinäkuuta 2008,
   ammattipätevyyden tunnustamisesta annetun Euroopan parlamentin ja neuvoston direktiivin 2005/36/EY liitteen II muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon ammattipätevyyden tunnustamisesta 7 päivänä syyskuuta 2005 annetun Euroopan parlamentin ja neuvoston direktiivin 2005/36/EY (1) ja erityisesti sen 11 artiklan c kohdan ii alakohdan,
   sekä katsoo seuraavaa:
   
               (1)
            
            
               Direktiivin 2005/36/EY 2 artiklan 3 kohdassa säädetään, ettei direktiivin 2005/36/EY säännöksiä sovelleta, jos vahvistetaan järjestelyjä, jotka suoraan koskevat ammattipätevyyden tunnustamista tietyn säännellyn ammatin osalta. Jäsenvaltioiden myöntämien merenkulkijoiden pätevyyskirjojen keskinäisestä tunnustamisesta ja direktiivin 2001/25/EY muuttamisesta 7 päivänä syyskuuta 2005 annetun Euroopan parlamentin ja neuvoston direktiivin 2005/45/EY (2) 3 artiklan 1 kohdassa säädetään jäsenvaltioiden myöntämien merenkulkijoiden pätevyyskirjojen tunnustamisesta ilman eri toimenpiteitä merenkulkijoiden vähimmäiskoulutuksesta 4 päivänä huhtikuuta 2001 annetussa Euroopan parlamentin ja neuvoston direktiivissä 2001/25/EY (3) vahvistettujen vaatimusten mukaisesti. Sen vuoksi direktiiviä 2005/36/EY ei pitäisi soveltaa direktiivin 2001/25/EY soveltamisalaan kuuluvilla aluksilla työskentelevien merenkulkijoiden ammattipätevyyden tunnustamisessa.
            
         
               (2)
            
            
               Tšekki, Tanska, Saksa, Italia, Romania ja Alankomaat ovat esittäneet perustellut pyynnöt direktiivin 2001/25/EY soveltamisalaan kuuluvien merenkulkualan ammattiensa poistamiseksi direktiivin 2005/36/EY liitteessä II olevan 3 kohdan a alakohdasta.
            
         
               (3)
            
            
               Tšekki, Tanska, Saksa, Italia ja Romania ovat pyytäneet, että kaikki ammatit ja niitä koskevan koulutuksen kuvaukset poistetaan kyseisten maitten osalta direktiivin 2005/36/EY liitteessä II olevan 3 kohdan a alakohdasta. Alankomaat on pyytänyt, että kaksi ammattia, ”perämies, rannikkoalus (sisältää täydennyskoulutuksen) (stuurman kleine handelsvaart (met aanvulling))” ja ”koneenhoitaja (’diploma motordrijver’)” ja niitä koskevan koulutuksen kuvaukset, poistetaan direktiivin 2005/36/EY liitteessä II olevan 3 kohdan a alakohdasta.
            
         
               (4)
            
            
               Yhdistynyt kuningaskunta on esittänyt perustellun pyynnön, että sen direktiivin 2001/25/EY soveltamisalaan kuuluvat merenkulkualan ammatit poistetaan direktiivin 2005/36/EY liitteessä II olevasta 5 kohdasta.
            
         
               (5)
            
            
               Sen vuoksi direktiiviä 2005/36/EY olisi muutettava.
            
         
               (6)
            
            
               Tässä asetuksessa säädetyt toimenpiteet ovat ammattipätevyyden tunnustamista käsittelevän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan direktiivin 2005/36/EY liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä heinäkuuta 2008.
      
         
            Komission puolesta
         
         Charlie McCREEVY
         
         
            Komission jäsen
         
      
   
   
      (1)  EUVL L 255, 30.9.2005, s. 22, direktiivi sellaisena kuin se on viimeksi muutettuna komission asetuksella (EY) N:o 1430/2007 (EUVL L 320, 6.12.2007, s. 3).
   
      (2)  EUVL L 255, 30.9.2005, s. 160.
   
      (3)  EYVL L 136, 18.5.2001, s. 17. Direktiivi sellaisena kuin se on viimeksi muutettuna direktiivillä 2005/45/EY (EUVL L 255, 30.9.2005, s. 160).
   
      LIITE
      Muutetaan direktiivin 2005/36/EY liite II seuraavasti:
      
                  1)
               
               
                  Korvataan 3 kohdan a alakohta seuraavasti:
                  
                              ”a)
                           
                           
                              Merikuljetukset
                              
                                           
                                       
                                       
                                          Seuraava koulutus:
                                          
                                                       
                                                   
                                                   
                                                      Latviassa:
                                                      
                                                                  —
                                                               
                                                               
                                                                  laivan sähköinsinööri (’kuģu elektromehāniķis’)
                                                               
                                                            
                                                                  —
                                                               
                                                               
                                                                  jäähdytyskoneiston hoitaja (’kuģa saldēšanas iekārtu mašīnists’).
                                                               
                                                            
                                                
                                                       
                                                   
                                                   
                                                      Alankomaissa:
                                                      
                                                                  —
                                                               
                                                               
                                                                  VTS-virkailija (’VTS-functionaris’)
                                                               
                                                            
                                                
                                    
                                           
                                       
                                       
                                          koulutukseen sisältyy:
                                          
                                                      —
                                                   
                                                   
                                                      Latviassa:
                                                      
                                                                  i)
                                                               
                                                               
                                                                  laivan sähköinsinöörin osalta (’kuģu elektromehāniķis’)
                                                                  
                                                                              1.
                                                                           
                                                                           
                                                                              Vähintään 18 vuotta täyttänyt henkilö.
                                                                           
                                                                        
                                                                              2.
                                                                           
                                                                           
                                                                              Koulutus kestää yhteensä vähintään 12,5 vuotta, ja siihen sisältyy vähintään 9 vuotta peruskoulutusta ja vähintään 3 vuotta ammatillista koulutusta. Lisäksi vaaditaan meripalvelua vähintään 6 kuukautta laivansähkömiehenä tai laivan sähköinsinöörin avustajana laivoilla, joiden generaattorin teho on yli 750 kW. Ammatillisen koulutuksen päättää liikenneministeriön hyväksymän koulutusohjelman mukainen toimivaltaisen viranomaisen järjestämä erityiskoe.
                                                                           
                                                                        
                                                            
                                                                  ii)
                                                               
                                                               
                                                                  jäähdytyskoneiston hoitajan osalta (’kuģa saldēšanas iekārtu mašīnists’)
                                                                  
                                                                              1.
                                                                           
                                                                           
                                                                              Vähintään 18 vuotta täyttänyt henkilö.
                                                                           
                                                                        
                                                                              2.
                                                                           
                                                                           
                                                                              Koulutus kestää yhteensä vähintään 13 vuotta, ja siihen sisältyy vähintään 9 vuotta peruskoulutusta ja vähintään 3 vuotta ammatillista koulutusta. Lisäksi vaaditaan meripalvelua vähintään 12 kuukautta jäähdytysinsinöörin avustajana. Ammatillisen koulutuksen päättää liikenneministeriön hyväksymän koulutusohjelman mukainen toimivaltaisen viranomaisen järjestämä erityiskoe.
                                                                           
                                                                        
                                                            
                                                
                                                      —
                                                   
                                                   
                                                      Alankomaissa:
                                                      Yhteensä vähintään 15 vuoden koulutus, johon sisältyy vähintään kolmen vuoden korkeampi ammatillinen koulutus (’HBO’) tai opistotasoinen ammatillinen koulutus (’MBO’), joita seuraa kansallinen tai alueellinen erikoistumisjakso, johon sisältyy molemmissa tapauksissa vähintään 12 viikkoa teoreettista koulutusta, ja jotka molemmat päättyvät loppututkintoon.”
                                                   
                                                
                                    
                        
            
                  2)
               
               
                  Muutetaan 5 kohta seuraavasti:
                  Poistetaan kymmenes, yhdestoista, kahdestoista, kolmastoista ja neljästoista luetelmakohta.